Diari Oficial de la Generalitat Valenciana


Sumari del DOGV 1640, del 11-10-1991 (1991/822853)

RESOLUCIÓ d'1 d'octubre de 1991, del Di rector General de la Funció Pública, per la qual es convoca concurs per a la provisió de llocs de treball del grup A, Assessors Lingüístics, i del grup B. Tècnics en Promoció Lingüística, tots dos del sector administració especial.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1640

Data del DOGV
:   11-10-1991

Secció del DOGV
:   AUTORITATS I PERSONAL

Número del document
:   1991/822853


Data del document
:   01-10-1991

Organisme emissor
:   Conselleria d'Administració Pública

Tipus de document
:   Resolució

RESOLUCIO d'1 d'octubre de 1991, del Director General de la Funció Pública, per la qual es convoca concurs per a la provisió de llocs de treball del grup A, Assessors Lingüístics, i del grup B, Tecnics en Promoció Lingüística, tots dos del sector administració especial.  
Atès que hi ha llocs de treball vacants del grup A, Assessors Lingüístics i del grup B, Tècnics en Promoció Lingüística, tots dos del sector administració especial, a les distintes conselleries, la provisió de les quals s'ha de dur a terme mitjançant concurs, d'acord amb el que disposen el text refós de la Llei de la Funció Pública Valenciana i el Decret 69/1986, de 2 de juny, pel qual s'aprova el reglament de selecció de personal i provisió de llocs de treball, he resolt:  
Convocar concurs per a la provisió dels llocs de treball que s'allisten en l'annex I (Assessors Lingüístics) i en l'annex II (Tècnics en Promoció Lingüística) d'aquesta resolució, d'acord amb les següents bases:  
Primera. Participants  
A) Voluntaris. Podran participar en aquest concurs els funcionaris de carrera del grup A, Assessors Lingüístics i del grup B, Tècnics en Promoció Lingüística, tots dos del sector Administració especial al servei de l'administració del Consell de la Generalitat Valenciana, que es troben en qualsevol de les següents situacions administratives:  
- Servei actiu, sempre que hagen estat un mínim de dos anys en el lloc que ocupen amb destinació definitiva, llevat dels supòsits assenyalats en l'apartat 6 de l'article 20 del Text Refós de la Llei de la Funció Pública Valenciana.  
- Excedència voluntària per interès particular, si en la data d'acabament del termini de presentació d'instàncies han transcorregut dos anys des de la declaració en l?esmentada situació.  
- Serveis en altres administracions públiques.  
B) Forçosos. Estan obligats a participar en aquest concurs:  
1) El personal nomenat habilitat per Resolució de 10 de setembre de 1991, del Conseller d?Administració Pública, i que figura a l'annex III.  
2) Els excedents forçosos i els suspensos que hagen acomplert el període de suspensió.  
3) Els funcionaris de carrera amb destinació provisional del grup A, Assessors Lingüístics, i del grup B, Tècnics en Promoció Lingüística, tots dos del sector administració especial.  
El personal a què fa referència el punt 1 d'aquest apartat que no participe en aquest concurs perdrà els seus drets.  
Els excedents forçosos i els suspensos que no participen en aquest concurs seran declarats excedents voluntaris.  
Als funcionaris de carrera amb destinació provisional a què fa referència el punt 3) d'aquest apartat que no participen en aquesta convocatòria se'ls adjudicaran per sorteig les vacants que no s'adjudiquen als altres participants.  
Segona. Presentació de sol·licituds  
Les sol·licituds, adaptades al model que es publica en l'annex IV, es presentaran en el termini de quinze dies hàbils comptadors des de l?endemà de la publicació d'aquesta convocatòria en el Diari Oficial de la Generalitat Valenciana al registre general de la Conselleria d?Administració Pública, C/ Miquelet, número 5, 46911, València; en els serveis centrals i territorials de les distintes conselleries o en les oficines públiques a què fa referència l'article 66 de la Llei de Procediment Administratiu.  
A la sol·licitud s'adjuntaran els següents documents compulsats:  
a) Fotocòpia del DNI   
b).Títol acadèmic  
c) Currículum (màxim 2 folis).  
Els participants esmentats en la base primera, apartats A), B.2) y B.3), presentaran, a més dels documents assenyalats anteriorment, els acreditatius dels mèrits que s'al·leguen, i hauran de relacionar en la instància els que no es documenten per figurar inscrits en la unitat de registre de personal.  
Tercera. Llocs que s'han de sol·licitar  
A) Els participants amb caràcter voluntari sol·licitaran, per ordre de preferència, els llocs de treball per als quals reunesquen els requisits exigits.  
B) Els participants amb caràcter obligatori hauran de sol·licitar, per ordre de preferència, tots els llocs de treball objecte de la convocatòria per als quals reunesquen els requisits exigits.  
Quarta. Barem de mèrits  
A) La valoració dels mèrits al·legats pels participants a què fa referència la base primera, apartats A), B.2) i B.3), es farà d'acord amb el barem aprovat per Decret 117/91, de 26 de juny, del Consell de la Generalitat Valenciana (DOGV núm. 1577, de 2 de juliol de 1991).  
B) Als participants a què fa referència la base primera, apartat B.1), no se'ls aplicarà el barem assenyalat en el punt anterior, i s'atendrà només a la puntuació que hagen obtingut en les proves d'habilitació corresponents.  
Cinquena. Comissió avaluadora  
L?avaluació dels mèrits la farà la comissió avaluadora integrada pels membres següents:  
Titulars:  
- Sr. Honorat Ros Pardo, Cap d'Area de Coordinació Lingüística de la Conselleria de Cultura, Educació i Ciència.  
- Sr. Vicent Moreno Montañés, Cap Unitat de Promoció del Valencià de la Conselleria de Cultura, Educació i Ciència.  
- Sr. Josep Nogués Quixal, representant de la Direcció General de la Funció Pública.  
- Un representant de cadascuna de les centrals sindicals de CSIF, CCOG i UGT.  
Suplents:  
- Sr. Vicent Costa Vercher, Cap de Secció a la Direcció General de Política Lingüística, de la Conselleria de Cultura, Educació i Ciència.  
- Sr. Francesc Balanzá Ruiz, Secretari de la Junta Qualificadora de Coneixements del Valencià de la Conselleria de Cultura, Educació i Ciència.  
- Sra. Pilar Cardona Pròsper, representant de la Direcció General de la Funció Pública.  
- Sr. Lluís Quiralte Asunción, representant de la Direcció General de la Funció Pública.  
- Un representant de cadascuna de les centrals sindicals de CSIF, CCOO i UGT.  
Sisena. Adjudicació de destinacions  
L?adjudicació de destinacions es farà d'acord amb el següent ordre de prioritat:  
1r. Els funcionaris de carrera a què fa referència la base primera, apartats A), B.2) i B.3), segons l'ordre de la puntuació que s?hagués aconseguit per aplicació del barem assenyalat en la base quarta.  
2n. El personal habilitat a què fa referència la base primera apartat B.1), segons l'ordre de la puntuació que s'hagués aconseguit en les proves d'habilitació.  
Setena. Resultes  
En el supòsit que, adjudicades les destinacions als funcionaris assenyalats en l'apartat 1r. de la base anterior, les vacants que queden per adjudicar no siguen suficients en nombre per a adjudicar al personal assenyalat en l'apartat 2n. de la base esmentada, aquests seran convocats per la comissió avaluadora en acte únic per tal que sol·liciten, per ordre de puntuació, les resultes d'aquest concurs, i obtindran destinació definitiva si el lloc de treball que se?ls adjudique s'ha ofert en aquesta convocatòria, i destinació provisional en cas contrari.  
Per aquesta finalitat, la Direcció General de la Funció Pública verificarà i comprovarà la situació dels llocs de treball objecte de resultes, i facilitarà a la comissió avaluadora la relació dels que hagen de ser oferts per a la seua adjudicació.  
Vuitena. Resolució del concurs  
Aquesta convocatòria la resoldrà la Direcció General de la Funció Pública en un termini no superior a tres mesos, comptadors des de la data d'acabament del termini de presentació d'instàncies.  
Novena. Irrenunciabilitat de les destinacions  
1) Els participants podran desistir de la seua instància fins la data d'acabament del termini de presentació d'aquestes, transcorreguda aquesta data no s?acceptarà cap desistiment i quedaran vinculats els participants al resultat del concurs, llevat del supòsit assenyalat en el paràgraf següent.  
2) Les destinacions adjudicades són irrenunciables, llevat de quan s?acredite haver obtingut una altra destinació mitjançant convocatòria pública. En aquest cas, l?interessat comunicarà aquesta circumstància a la Direcció General de la Funció Pública a partir del dia següent al de la publicació de la resolució d'aquest concurs en el Diari Oficial de la Generalitat Valenciana abans de l'acabament del termini de presa de possessió.  
Deu. Cessament i presa de possessió  
En la resolució d?aquest concurs s'indicarà expressament la data de començament dels terminis de cessament i presa de possessió.  
Onze. Recursos  
Aquesta convocatòria i els actes que se?n deriven podran ser impugnats d'acord amb el que preveu la Llei de Procediment Administratiu.  
València, 1 d'octubre de 1991. - El Director General de la Funció Pública: Luis Felipe Martínez Martínez.  
Veure annex  
ANNEX III  
1) Grup A, «Assessores Lingüístics»  
 DNI Cognoms i nom  
 32906802 BODOQUE I ARRIBAS, Anselm  
2) Grup B, «Tècnics en Promoció Lingüística»  
 DNI Cognoms i nom Puntuació total  
 15864972 SEGUI I PENADES, Dionís 40,31  
 05967126 CORTES I ROIG, Josep 40,09  
 22949983 ANDREU I BELLES, Joan 39,76  
 25652160 FUSTER I BROCH, Glòria 37,66  
 56225916 ASENSIO IANDRES, Anna 36,89  
 24863755 SOLERA I DIAZ, Lluís 36,46  
 10599513 MARI I CLIMENT, Felip 36,05  
 18108460 GIMENEZ I PINTO, Palmira 35,71  
 20839493 SANSALONI I VERCHER, Encarna 34,99  
 02270803 NAVARRO I TOMAS, Inmaculada 34,81  
 71628056 GALLEGO I UGUET, B. Xavier 34,55  
 45945115 VALLES I CASANOVES, Santiago 34,04  
 36054392 FELIX I ROIG, Emili 33,56  
 40202098 ASENSI I CONDOMINA, Josepa 32,75  
 03319190 ARNAL I IBAÑEZ, Vicent 31,62  
Veure annex